Document ID: 32010R0879

KOMISIJOS REGLAMENTAS (ES) Nr. 879/2010
2010 m. spalio 6 d.
kuriuo iš dalies keičiamas Reglamentas (EB) Nr. 554/2008 dėl leidimo naudoti 6-fitazę (Quantum Phytase) kaip pašarų priedą dedeklių vištų lesaluose
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
2008 m. birželio 17 d. Komisijos reglamentu Nr. 554/2008 dėl leidimo naudoti 6-fitazę (Quantum Phytase) kaip pašarų priedą (2) dešimčiai metų suteiktas leidimas naudoti 6-fitazę (EC 3.1.3.26) (Quantum Phytase) kaip pašarų priedą mėsiniams viščiukams, vištoms dedeklėms, mėsinėms antims, mėsiniams kalakutams ir atjunkytiems paršeliams.
(2)
Pagal Reglamento (EB) Nr. 1831/2003 13 straipsnio 3 dalį leidimo turėtojas pateikė prašymą pakeisti to pašarų priedo leidimo sąlygas, susijusias su vištomis dedeklėmis ir sumažinti rekomenduojamą mažiausią 6-fitazės (EC 3.1.3.26) (Quantum Phytase) dozę nuo 2 000 FTU/kg iki 250 FTU/kg. Kartu su prašymu buvo pateikti atitinkami duomenys, pagrindžiantys prašymą padaryti pakeitimą.
(3)
Europos maisto saugos tarnyba 2010 m. kovo 10 d. nuomonėje pateikė išvadą, kad priedas 6-fitazė (EC 3.1.3.26) (Quantum Phytase) vištoms dedeklėms yra veiksmingas prašyme nurodyta mažiausia doze, t.y. 250 FTU/kg visaverčių pašarų (3).
(4)
Reglamento (EB) Nr. 1831/2003 5 straipsnyje nustatytos sąlygos įvykdytos.
(5)
Todėl Reglamentas (EB) Nr. 554/2008 turėtų būti atitinkamai iš dalies pakeistas.
(6)
Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 554/2008 priedas pakeičiamas šio reglamento priedo tekstu.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2010 m. spalio 6 d.

Labels: 0
17
6